jkorsvik/nowiki_second_scrape_merged huggingface dataset:
Travis Barker

Travis Landon Barker (født 14. november 1975 i Fontana i California) er en amerikansk trommeslager. Han har bakgrunn fra flere band, blant annet pop-punk bandet blink-182 og +44. Han er også grunnleggeren av DTA Records (Don't Trust Anyone).
I 1998 tok Travis Barker over som trommeslager i blink-182, etter at den tidligere trommeslageren Scott Raynor ble sparket fra bandet av ukjente årsaker. Travis har også spilt for blant annet Box Car Racer, The Game, Avril Lavigne, The Transplants, Black Eyed Peas og The Aquabats. 
Barker kjennetegnes med tatoveringer og piercinger over store deler av kroppen.
Han giftet seg med skuespiller og tidligere Playboy playmate Shanna Moakler i 2004. Ektskapet ble oppløst i 2008. De har to barn sammen. 


== Flyulykken ==
Den 19. september 2008 ble Barker og hans musikerkollega DJ AM (Adam Goldstein) alvorlig skadd i forbindelse med en flystyrt Sør-Carolina. Øyenvitneskildringene forteller om en svært dramatisk flukt fra flammene. Øyenvitnet som kjørte på motorveien like ved der flyet styrtet forteller at han så en ildkule bre seg over veien om lag 200 meter foran ham. Da han nærmet seg så han de to overlevende mens de desperat forsøkte å få av seg de brennende klærne. Goldstein skal ha klart å få av seg skjorten og hjalp Barker med å få av seg sine klær. Goldstein fortalte at det var ytterligere fire personer om bord i flyet, men flammene var altfor kraftige til at de kunne nærme segPrivatflyet de satt i styrtet fredag kveld lokal tid like etter det hadde tatt av fra en flyplass i Columbia i Sør-Carolina. Musikerne hadde den samme kvelden avholdt en konsert for flere tusen collegestudenter. Én av de fire omkomne var Barkers personlige assistent og venn, Chris Baker – også kjent som Lil' Chris.


== Referanser ==


== Eksterne lenker ==
Offisielt nettsted 
(en) Travis Barker – kategori av bilder, video eller lyd på Commons 
(en) Travis Barker – galleri av bilder, video eller lyd på Commons 
(en) Travis Barker på Internet Movie Database 
(en) Travis Barker hos The Movie Database 
(en) Travis Barker på Apple Music 
(en) Travis Barker på Discogs 
(en) Travis Barker på MusicBrainz 
(en) Travis Barker på SoundCloud 
(en) Travis Barker på Spotify 
(en) Travis Barker på Songkick 
(en) Travis Barker på Last.fm 
(en) Travis Barker på AllMusic 
Travis Barker på Twitter 
Travis Barker på Twitter 
Travis Barker på Facebook 
Travis Barker på Instagram 
Travis Barker på YouTube 
Travis Barker på Myspace 
Travis Barker's Myspace
Frank Beard

Frank Beard (født 11. juni 1949 i Frankston i Anderson County i Texas) er en amerikansk musiker. Han er trommeslager i ZZ Top. 
Beard er lett gjenkjennelig blant de tre bandmedlemmene, da han er den eneste uten skjegg (til tross for at etternavnet betyr skjegg). Han har istedenfor en bart.
Beard spilte tidligere i bandene The Cellar Dwellers, The Hustlers og The American Blues før han i 1970 gikk sammen med Billy Gibbons og Dusty Hill og dannet ZZ Top. 


== Referanser ==


== Eksterne lenker ==
(en) Frank Beard – kategori av bilder, video eller lyd på Commons 
(en) Frank Beard på Internet Movie Database 
(en) Frank Beard hos The Movie Database 
(en) Frank Beard på Discogs 
(en) Frank Beard på MusicBrainz 
(en) Frank Beard på AllMusic
Chester Bennington

Chester Charles Bennington (født 20. mars 1976 i Phoenix i Arizona i USA, død 20. juli 2017) var vokalist i bandene Linkin Park og Dead By Sunrise.
Bennington var kjent for sin sterke vokal i høyt toneleie. På de fleste Linkin Park-låtene hører man ham skrikende. Da han var yngre øvde han med å synge hver dag inntil lungene og halsen ble såre. Han var inspirert av grupper som Depeche Mode og Stone Temple Pilots.


== Bakgrunn ==
Bennington hadde en vanskelig oppvekst. Da han var elleve år ble foreldrene skilt. Han hadde to halvsøstre og en halvbror. Han ble seksuelt misbrukt som barn og slet psykisk med dette i mange år.Da han var tenåring ble han avhengig av amfetamin og kokain og misbrukte marihuana, men klarte å slutte med rus i 1997. Deretter jobbet han i Burger King til han fikk jobb i bandet Grey Daze.


== Karriere ==
Bennington sluttet i Grey Daze på grunn av for mye uenigheter og ble erstattet av en kvinnelig vokalist. Dette bandet kaller seg nå Waterface.
Bennington var fra 1998 med i Linkin Park, og da de ga ut debutalbumet Hybrid Theory bidro han med sangen «One Step Closer» som vant en Grammy-pris.


== Privatliv ==
Han giftet seg da han var 20 år gammel med Samantha Bennington. Han hadde ikke penger til å kjøpe ringer, så de tatoverte gifteringene på ringfingrene. Med Samantha fikk han sønnen Draven Sebastian Bennington i 2002. I 2005 ble ekteparet skilt og Samantha fikk hele foreldreansvaret for sønnen mens Bennington kjempet for besøksrett. Han ble gift med Talinda Bentley og de fikk tre barn sammen.
Bennington ble funnet død i en bolig i Los Angeles i juli 2017. Bennington begikk selvmord.


== Referanser ==


== Eksterne lenker ==
(en) Chester Bennington – kategori av bilder, video eller lyd på Commons 
(en) Chester Bennington på Internet Movie Database 
(fr) Chester Bennington på Allociné 
(en) Chester Bennington på AllMovie 
(en) Chester Bennington hos Rotten Tomatoes 
(en) Chester Bennington hos The Movie Database 
(en) Chester Bennington på Discogs 
(en) Chester Bennington på MusicBrainz 
(en) Chester Bennington på Spotify 
(en) Chester Bennington på Songkick 
(en) Chester Bennington på Genius — sangtekster 
(en) Chester Bennington på AllMusic 
Chester Bennington på Twitter 
Chester Bennington på Instagram
Ashley Cole

Ashley Cole (født 20. desember 1980) er en engelsk fotballspiller som fra 30. juni 2019 er klubbløs.Han har tidligere spilt for AS Roma, Chelsea og Arsenal. 
Cole skrev under på sin første profesjonelle kontrakt med Arsenal den 23. november 1998. I 2000 var han noen måneder på lån til Crystal Palace FC. 
Ashley Cole debuterte på det engelske landslaget mot Albania den 28. mars 2001, og har spilt 107 landskamper for England.


== Personlig liv ==
Cole ble sammen med Girls Aloud-sangeren Cheryl Tweedy i september 2004. De giftet seg den 15. juli 2006. Det ble nesten brudd i 2008, etter rykter om at Ashley hadde vært utro med tre andre kvinner. Men i februar 2010 kom nyheten om at paret skulle separeres etter et rykte om fire nye utroskap. Og tre måneder senere ble det annonsert at Cheryl søkte om skilsmisse. Så de ble offisielt skilt 3. september 2010. I 2014 signerte han en toårskontrakt med AS Roma.


== Referanser ==


== Eksterne lenker ==
(en) Ashley Cole – kategori av bilder, video eller lyd på Commons 
(de) Ashley Cole – Munzinger Sportsarchiv 
(en) Ashley Cole – FIFA 
(en) Ashley Cole – UEFA 
(en) Ashley Cole – Major League Soccer 
(en) Ashley Cole – Transfermarkt 
(en) Ashley Cole – national-football-teams.com 
(en) Ashley Cole – WorldFootball.net 
(en) Ashley Cole – Soccerbase.com 
(en) Ashley Cole – FootballDatabase.eu 
(en) Ashley Cole – Soccerway
Slaget ved Loudoun Hill (1296)

Slaget ved Loudoun Hill skjedde ved Loudoun Hill i Skottland juli 1296. Det var det første av to slag som sto på samme sted i løpet den skotske uavhengighetskrigen.
Det andre slaget ved Loudon Hill skjedde i 1307, kommandert av Robert Bruce.


== Bakgrunn ==
I juli 1296 hadde William Wallace fått høre at Fenwick, den engelske ridder som det ble sagt hadde drept hans far i 1291, ville kommandere en konvoi lastet med gull og sølv fra den engelske garnisonen i Lanark til Ayr.
Poeten Blind Harry har i sitt episke diktverk «The Wallace», som kanskje ikke helt sannferdig i alle detaljer, fortalt om da William Wallace overfalt engelskmennene ved Loudoun Hill. Diktet forteller om hvordan en gjestmild krovert først skaffet forsyninger til den skotske gruppen på 50 fotsoldater mens de forberedte seg på å avskjære en engelsk konvoi på veg vestover til Ayr.
Den egentlige slagmarken var sannsynligvis på østsiden av det trange passet kjent som Winny Wizzen. Wallace skjulte sine menn bak hauger og grøfter i ruinene til et forlengst forlatt romersk fort. Diktet forteller at skottene hadde gjort vegen enda smalere ved å grave diker slik at rytterne med pakninger ikke kunne ri mer enn to i bredden.


== Slaget ==
William Wallace og hans krigere sprang fram sine skjulesteder, konsentrerte seg om konvoiens front og hindret de bakenfor å komme seg fram. Skottene stakk sverdene opp i den ubeskyttede buken på hestene. Hestene kollapset og kaos og forvirring bredte seg blant ridderne. Wallace kommanderte så den andre bølgen av angrep mot midtseksjonen på konvoien og benyttet samme taktikk.
Ifølge legenden gikk Wallace selv etter Fenwick for å hevne farens død. Til tross for Fenwick ga motstand ble han snart kastet av hesten med et hendig slag fra Wallaces ‘claymore’ (et langt dobbelkantet sverd som var favorisert av skotske høylendere) og deretter kom Wallace nevø, Robert Boyd fra Kilmarnock og gjorde ende på ham.


== Ettermæle ==
William Wallaces første bragd som geriljaleder ga ham ikke bare seieren over engelskmennene, men også to hundre pakninger av verdisaker, armeringer og våpen. Etter sigende mistet han bare tre av sine folk mens av den engelske konvoien på 180 mann var det bare 80 som overlevde. Kanskje det viktigste var lærdommen at tungt kavaleri ikke nødvendigvis er uovervinnelig.
Fylkesvei 122

Fylkesvei 122 (Fv122) går mellom Svikebøl i Indre Østfold og Libru i Skiptvet. 
Før 1. januar 2010 var veien riksvei, etter at regionsreformen trådte i kraft har den status som fylkesvei.
Veien gikk opprinnelig bare mellom Libru og Spydeberg stasjon, men ble i 2013 forlenget mot nord med den tidligere fylkesvei 202.


== Kommuner og knutepunkter ==

 Indre ØstfoldLysernveien 

Lyserenveien 

 SkiptvetSpydebergveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv122
(no) Statens vegvesen – trafikkmeldinger
Fylkesvei 115

Fylkesvei 115 (Fv115) går mellom Bjørkelangen i Aurskog-Høland og Rødsundet i Våler. Veiens lengde er 95,4 km, hvorav 67,1 km i Østfold og 28,3 km i Akershus.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Viken fylke ===

Aurskog-Høland

Indre ØstfoldHølandsveien 

Trøgstadveien 

SkiptvetAskimveien 

Storveien 

Svinndalveien 

VålerSkiptvetveien 

Svinndalveien 

Svinndallinna 

Vålerveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv115
(no) Statens vegvesen – trafikkmeldinger
Irshad Manji

Irshad Manji (født 1968) er en kanadisk forfatter. Hun er muslim, og er også kjent for sin kamp for lesbiskes rettigheter, samt for feminismen. Hun er en sterk kritiker av islamsk ekstremisme.
Manji er mest kjent for å ha skrevet boken The Trouble with Islam (norsk tittel: Hva er galt med Islam).


== Biografi ==
Manji ble født i Uganda, men familien måtte flytte til Canada da hun var tre år gammel. Ugandas diktator Idi Amin fordrev på denne tiden alle asiatiske fremmedarbeidere fra landet, Manji er av pakistansk opprinnelse.
I Canada begynte hun etterhvert på University of British Columbia, der hun studerte historie. Her oppnådde hun meget gode akademiske resultater.Fra 1998 til 2001 jobbet hun i TV-kanalen Citytv. Senere gikk hun over til en annen kanadisk kanal, VERB, der hun nå er leder.


== Syn på Islam ==
Manji kritiserer hvordan mange muslimer ser på homofile, jøder og kvinner. Hun gjør også et poeng av å ikke gå med hijab, da hun mener at dette påbudet bare gjaldt konene til Muhammed. Dessuten kritiserer hun arabernes og palestinernes syn på Israel.
Hun er kritisk til manges tolkninger av Koranen, og legger vekt på konseptet ijtihad. Manji er en personlig venn av kollegaen Salman Rushdie, og har som ham mottatt flere drapstrusler.


== Kritikk ==
Manjis manglende kunnskaper i arabisk språk er et vanlig argument mot forskningen hennes, da arabisk er språket Koranen er skrevet på.
Noen mener også at Manji er anti-arabisk. Dette er på bakgrunn av Manjis stadige kritikk mot arabisk kultur.


== Bibliografi ==
Risking Utopia: On the Edge of a New Democracy (1997)
The Trouble with Islam: A Muslim's Call for Reform in Her Faith (2002)


== Referanser ==


== Eksterne lenker ==
(en) Offisielt nettsted 
(en) Irshad Manji – kategori av bilder, video eller lyd på Commons 
(en) Irshad Manji på Internet Movie Database 
(en) Irshad Manji hos The Movie Database 
(en) Artikkel om Manji i bladet Toronto Life
Sun Studio

Sun Studio er et platestudio åpnet av rockepioneren Sam Phillips på 706 Union Avenue i Memphis, Tennessee den 3. januar 1950. Studioet het opprinnelig Memphis recording Service, og det delte bygning med Sun Records. I 1951 ble den antatt første rockesingelen, «Jackie Brentson and his Delta Cats» sin «Rocket 88» (med låtskriver Ike Turner på keyboard) spilt inn. Som gjorde at studioet kunne hevde å være rockens vugge. Ellers ble studioet brukt av blues og R&B artister som Muddy Waters, Junior Parker, Little Milton, B.B. King, James Cotton, Rufus Thomas og Roscoe Gordon på begynnelsen av 50-tallet.
Utover 50-tallet ble studioet brukt til å spille inn demoer for unge håpefulle artister og albumene til artister som var under kontrakt med Sun Records. Dette inkluderte artister som Johnny Cash, Elvis Presley, Carl Perkins, Roy Orbison, Charlie Feathers og Jerry Lee Lewis. På slutten av 50-tallet ble pågangen av artister så stor, at Sam Phillips bygde et nytt studio i 1960 kalt Sam C. Phillips Recording Studio. I 1969 solgte Sam Philips studioet og sitt nye plateselskap Phillips recording til Shelby Singleton, og det gamle studioet ble ikke lengre brukt. 
Men i 1985, da Carl Perkins, Roy Orbison, Jerry Lee Lewis og Johnny Cash skulle spille inn det som ble Class of '55, valgte de det gamle studioet for innspillingen. Og i 1987 ble studioet gjenåpnet som et kombinert studio og museum.


== Eksterne lenker ==
(en) Offisielt nettsted 
(en) Sun Studio – kategori av bilder, video eller lyd på Commons 
(en) Sun Studio – galleri av bilder, video eller lyd på Commons 
http://www.706unionavenue.nl
Sol Campbell

Sulzeer Jeremiah «Sol» Campbell (født 18. september 1974) er en engelsk fotballtrener og tidligere fotballspiller som er manager for Macclesfield Town FC.Campbell skrev under på sin første profesjonelle kontrakt med Tottenham den 23. september 1992. Ni år senere forlot han Tottenham og gikk til Arsenal, hvor han spilte fem sesonger. Sommeren 2006 signerte han for Portsmouth.
Sol Campbell debuterte på det engelske landslaget mot Ungarn den 18. mai 1996, og han har spilt 67 landskamper, og scoret ett mål, for England. Sol Campbell spilte for Notts County i League two, men ble enig med klubben om å avslutte samarbeidet etter å ha spilt én kamp.
I 2010 gjorde han ett overraskende comeback for Arsenal. 
28. juli 2010 ble han enig om en 1-årskontrakt med den nyopprykkede Premier League klubben Newcastle United. Han har fått trøye nummer 5.


== Karriere som spiller ==


== Referanser ==


== Eksterne lenker ==
(de) Sol Campbell – Munzinger Sportsarchiv 
(en) Sol Campbell – FIFA 
(en) Sol Campbell – FIFA 
(en) Sol Campbell – Transfermarkt 
(en) Sol Campbell – Transfermarkt (manager) 
(en) Sol Campbell – national-football-teams.com 
(en) Sol Campbell – WorldFootball.net 
(en) Sol Campbell – Soccerbase.com 
(en) Sol Campbell – FootballDatabase.eu 
(en) Sol Campbell – Soccerway
Fylkesvei 123

Fylkesvei 123 (Fv123) går mellom Homstvetkrysset ved Mysen i Indre Østfold og Kroksund i Marker. Veiens lengde er 25,5 km, hvorav 23,2 km i Østfold og 2,3 km i Akershus. Veien passerer blant annet tettstedet Havnås i Indre Østfold, med Indre Østfold Fengsel, avdeling Havnås, i den gamle NIKE-leiren. Ved kommunegrensen mellom Marker og Aurskog-Høland ligger Basmo festning på åsen nord for veien.
Før 1. januar 2010 var veien riksvei, etter at regionsreformen trådte i kraft har den status som fylkesvei. Da motortrafikkveien Momarken–Melleby ble åpnet 1. oktober 2014 ble den tidligere strekningen menllom Mysen bru og Korterud del av Riksvei 22.


== Kommuner og knutepunkter ==


=== Viken fylke ===

Indre ØstfoldHavnåsveien 

Havnåsveien 

Aurskog-HølandKroksundveien 

MarkerKroksundveien 

Gangvei på nordsiden av veien fra Basmo til  Basmo festning (350 m)


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv123
(no) Statens vegvesen – trafikkmeldinger
Islams fem søyler

Islams fem søyler er de fem sentrale ritene innen islamsk trosutøvelse: trosbekjennelsen, bønnen, fasten, pilegrimsreisen og veldedigheten.  


== Shahadah (Trosbekjennelsen) ==
Trosbekjennelsen (shahadah) er den viktigste av de fem søylene. Å erklære at man er muslim skjer ved at man uttaler trosbekjennelsen:

'Ašhadu 'al-lā ilāha illā-llāhu wa 'ašhadu 'anna Muħammadan rasūlu-llāh.
Jeg bevitner at det finnes ingen gud utenom Allah, og at Mohammed er hans profet.Denne erklæringen kalles også ash-shahadatan (de to vitnemålene) fordi den består av to deler. Tror man dessuten på trosartiklene, er man muslim.


== Salah (Bønn) ==
Bønnen (salah) er den nest viktigste av de fem søylene. Fem ganger i døgnet skal muslimer utføre en fast rituell bønn. Bønnen skal utføres qibla – dvs. vendt mot Mekka. Ifølge Koranen er den rituelle bønnen en religiøs plikt som gjør det vanskeligere for den troende å synde, ettersom de vet at de må bøye seg ned og underkaste seg Gud fem ganger daglig. 

Be regelmessig, for bønnen holder en tilbake fra skamfulle og umoralske handlinger


== Zakat (Almisse/Velferd) ==
Almisser eller Velferdsskatt er den barmhjertighetsplikt de troende har.Zakat utgjør ca. 2,5% av inntekten, og fordeles mellom åtte verdige grupper.Ordet zakat er tatt fra den arabiske roten zaka, som blant annet betyr «å vokse» eller «å bli renere».


== Saum (Fasten) ==
Den månedslange fasten (saum) som gjennomføres i Ramadan er både en viktig tradisjon som preger muslimske samfunn og et uttrykk for tilbedelse, renselse og konsentrasjon. I løpet av fastemåneden skal man ikke spise eller drikke. Etter solnedgang gjelder fastebestemmelsene ikke. Det anbefales å spise og drikke før daggry, og å bryte fasten ved solnedgang med dadler og vann før man spiser et kveldsmåltid. De fleste muslimske samfunn har også utviklet spesielle mattradisjoner knyttet til fasten, Koranen resiteres i løpet av måneden, og fasten avsluttes med den store festen Id al-fitr.

Dere som tror, det er foreskrevet dere å faste, slik det var foreskrevet dem som levde før dere, så dere må bli gudfryktige


== Hajj (Pilegrimsreisen) ==
Pilegrimsreisen (hajj) innebærer å reise til Mekka i en bestemt periode (7. til 13. dhul hijjah), og der delta i noen ritualer. Dette skal enhver muslim som er i stand til det fysisk og økonomisk, gjennomføre minst en gang i livet.


== Eksterne lenker ==
islam.no
VM i curling for menn 1970

Curling-VM for herrer 1970 ble arrangert i Memorial Auditorium i Utica i USA.

Canada vant 11-4 i finalen over Skottland
Canada gikk rett til finalen etter 1.-plass i grunnspillet
Skottland vant 8-7 i semifinalen over Sverige
Norge endte opp på 5.-plass (av 8 lag) med 4 seire og 4 tap
Canada endte opp med 8 seire og ingen tap


== Eksterne lenker ==
WCF Statistics
Zakat

Zakat (eller zakah, zakaat) som oversettes med almisse eller veldedighet, er en av islams fem søyler. Det er ofte nevnt i Koranen sammen med bønnen (salah). 

for dem som tror på det skjulte, forretter bønnen, og som gir av det som Vi har gitt dem.

Ordet zakat er tatt fra den arabiske roten zaka, som blant annet betyr "å vokse" eller "å bli renere". I islam brukes dette som betegnelse på det Gud har pålagt de rike å betale av sine eiendeler til fordel for fattige og syke.
Velferdsskatten utgjør 2,5 %, men muslimene oppfordres til å gi mer. Pengene skal deles ut til åtte grupper/formål:

Til de som verken har materielle verdier eller inntekt.
Til de som har for lav inntekt til å dekke grunnleggende behov.
Til de som arbeider med å fordele almissene.
Til nye konvertitter til islam.
Til frigjøring av slaver.
Til de som har gjeld de ikke klarer å tilbakebetale på egen hånd.
Til forsvar og spredning av islam.
Til de som er på reise og ikke har midler til å reise hjem.Sunnimuslimer kan selv gi sine almisser til trengende; hos sjiamuslimene er det ulamaene som distribuerer gavene til de trengende. Det er fastsatt at man ikke kan gi disse almissene til sin nærmeste familie (det vil si far og mor), men resten av egen familie må prioriteres før andre. I noen land, som Pakistan, organiseres zakat ved at bankene trekker 2,5 % fra muslimers sparekontoer, og overfører disse midlene til Staten som distribuerer pengene etter behov.Intensjonen bak en obligatorisk almisse sies å være at «man innser at eiendom er en gave fra Gud, og at vi skal dele våre gaver med hverandre. Muslimene sier at eiendommene deres på den måten blir renset...».Det er vanskelig å anslå hvor store pengebeløp som innsamles gjennom zakat, men det er anslått at flere titalls milliarder dollar deles ut globalt.


== Referanser ==


== Litteratur ==
Nora S. Eggen. Islam. Gyldendal, 2002
Paul Lunde. Islam. Damm, 2002
Anne Dessingthon, Tasmin Mujahid. Inn i det ukjente, en bok om islam. NRK, 1992
Kværne og Vogt. Religionsleksikon. Cappelen 2002
VM i curling for menn 1969

Curling-VM for herrer 1969 ble arrangert i Perth Ice Rink i Perth i Skottland.

Canada vant 9-6 i finalen over USA
Canada gikk rett til finalen etter 1.-plass i grunnspillet
USA vant 7-5 i semifinalen over Skottland (2.-plass mot 3.-plass i grunnspillet)
Norge endte opp på 8.-plass (av 8 lag) med 1 seier og 6 tap
Canada endte opp med 7 seire og 1 tap (mot USA i grunnspillet)
Norges største tap ble 28-2, for Canada


== Eksterne lenker ==
WCF Statistics
Hagantunnelen

Hagantunnelen er en tunnel på riksvei 4. Tunnelen er 2595 meter lang og går fra Gjelleråsen til Slattum i Nittedal kommune i Akershus.
Tunnelen ble åpnet 3. september 2003 etter to års anleggsarbeid. Byggekostnaden var 330 millioner kroner (2003-kroner). Tunnelen er utformet med ett kjørefelt i hver retning. De siste 500 meter før Gjelleråsen er utformet som trefelts vei, med forbikjøringsfelt. Tunnelbredden er 9 meter, og 12 meter der det er forbikjøringsfelt. Fartsgrensen er 70 km/t.
Nasjonal transportplan 2014–2023 ble det satt av penger til et ekstra tunnelløp i perioden 2018–2023 for å oppfylle EUs tunnelsikkerhetsdirektiv, siden årsdøgntrafikken (ÅDT) er over 8000 biler. Pengene er imidlertid tatt ut, og det er per 2020 usikkert når et parallelt løp blir bygget. I 2018 var årsdøgntrafikken over 15 000 kjøretøyer.


== Se også ==
Undersjøiske veitunneler i Norge
Veitunneler i Norge


== Referanser ==
Louis Léon César Faidherbe

Louis Léon César Faidherbe (født 3. juni 1818 i Lille i Frankrike, død 28. september 1889 i Paris) var en fransk offiser og koloniadministrator i Senegal.
Faidherbe begynte sin militære karriere i artilleriet i Metz i 1842, tjenestegjorde i  Algerie fra 1842 til 1847, i Guadeloupe fra 1848 til 1849, og på nytt i Algerie fra 1849 til 1852. Han ble forflyttet til Senegal i 1852, og den 16. desember 1854 ble han guvernør for denne franske kolonien. Med et kort avbrudd (1862) hadde han denne stillingen frem til 1865, da han ble general og igjen forflyttet til Algerie. Han vendte tilbake til Frankrike i  1867.  
I 1870, etter utbruddet av den fransk-prøyssiske krig, utnevnte Léon Gambetta ham til divisjonsgeneral den 23. november og gav ham kommandoen over nordarmeen (45 000 mann). 


== Referanser ==


== Eksterne lenker ==
Faidherbe
VM i curling for menn 1968

Curling-VM for herrer 1968 ble arrangert i Pointe Clair Arena i Pointe Clair i Quebec i Canada.

Canada vant 8-6 i finalen over Skottland
Skottland gikk rett til finalen etter 1.-plass i grunnspillet
Canada vant 12-2 i semifinalen over USA (2.-plass mot 3.-plass i grunnspillet)
Norge endte opp på 5.-plass (av 8 lag) med 2 seire og 5 tap
Canada endte opp med 8 seire og kun 1 tap (mot Skottland i grunnspillet)


== Eksterne lenker ==
WCF Statistics